Kobra en rooikat in dierehospitaal behandel | Netwerk24
Kobra en rooikat in dierehospitaal behandel
21 Februarie 2020 22:24
Dr. Stephen Smith hou die Kaapse kobra vas.Foto: Facebook
Personeel van die Tygerberg-dierehospitaal het gewys hulle het senuwees van staal toe hulle onlangs 'n slang en 'n rooikat moes behandel.
Die twee veeartse, dr. Stephen Smith en dr. Donna Brook, het die slang geopereer om 'n gewas te verwyder, en die rooikat is behandel vir 'n snywond. Die rookat en Kaapse kobra is in die dierehospitaal se Kenridge-tak behandel.
"Albei vaar goed en sterk aan in nabygeleë bewaringsentrums," skryf die dierehospitaal op hul Facebook-blad.
Daarby het die hospitaal foto's van die kobra geplaas terwyl die operasie gedoen word. Dit sluit 'n nabyfoto van die slang in waar sy swart oog gesien kan word.
"Dankie dat julle al God se skeppings help," het een persoon op Facebook geskryf.
"Ek is so bly dat julle alle diere help, al is dit ook 'n slang. Sterkte met die wonderlike werk wat julle doen," skryf iemand anders.